# Almàssera

### De Viquipèdia

Almàssera
Localització

Municipi de l'Horta Nord
Estat • CCAA • Província • Comarca • Partit judicial | Espanya Comunitat Valenciana Província de València Horta Nord Montcada (Horta Nord)
Gentilici | Almasserí, almasserina
Predom. ling. | Valencià
Superfície | 2,7 km²
Altitud | 10 m
Població (2005) • Densitat | 6,737 hab. 2,5 hab/km²
Coordenades | 39° 30′ 47″ N 0° 21′ 19″ O Coordenades: 39° 30′ 47″ N 0° 21′ 19″ O
Distàncies | 5,6 km. de València
Sistema polític Nuclis Ajuntament • Alcalde: | 1 6 PSPV, 5 PP, 2 UxV Laura Roig(PP)
Codi postal | `46132`
Festes majors | Corpus Christi segona quinzena d'agost

Almàssera és un municipi valencià que es troba a la comarca de l'Horta Nord.

## [edita] Geografia

Situat al nord de la ciutat de València, en la marge esquerra del barranc de Carraixet. El terme és completament pla. El terreny és d'argila i sorres. El barranc de Carraixet creua el terme municipal d'oest a est i serveix de límit amb Alboraia i Tavernes Blanques; normalment està sec, excepte en els períodes de pluja, que poden produir-se perilloses inundacions (com la de 1957, que va causar importants danys).

El clima és mediterrani.

Almàssera limita amb Alboraia, Bonrepòs i Mirambell, Meliana, Tavernes Blanques i València.

## [edita] Història

Va ser una antiga alqueria musulmana donada pel rei Jaume I el Conquistador en 1238 al bisbe d'Osca, Vidal de Canyelles. En 1242 pertanyia a Miró de Ciutadella. Està documentat el manament d'un pagament de cinquanta sòlids a D.P. Marrades a data del 7 de maig de 1372 i un altre el 26 de juny del mateix any, segons consta en el llibre "Claveria Comuna".

Després fins a 1610, va ser senyoriu dels Artés, passant posteriorment a ser propietat dels comtes de Parcent, fins a l'abolició dels senyorius en 1814.

## [edita] Evolució de la població

Evolució demogràfica
1900 | 1910 | 1920 | 1930 | 1940 | 1950 | 1960 | 1970 | 1981 | 1991 | 2000 | 2005
--- | --- | --- | --- | --- | --- | --- | --- | --- | --- | --- | ---
1.675 | 1.956 | 2.261 | 2.335 | 2.625 | 2.729 | 2.965 | 4.713 | 5.482 | 5.396 | 5.759 | 6.737

## [edita] Economia

La superfície conreada és de regadiu. Solen obtenir-se tres collites a l'any. Els principals cultius són hortalisses. Es rega amb aigües de les sèquies de Rascanya i Reial de Montcada.

La principal indústria és la ceràmica.

## [edita] Monuments

- Església Parroquial: La parròquia d'Almàssera va ser annexa a la d'Alboraia fins al segle XIV. En 1699 va ser reconstruïda. En 1792 es va començar a edificar altre temple, al costat de l'anterior, acabat en la primera meitat del segle XIX. En l'actual parròquia es conserva l'arquella de les Sagrades Formes del Miracle dels Peixets.

- Creu Coberta: Com bé indica el seu nom es tracta d'una creu coberta perquè no es degradi per les inclemències del temps.

## [edita] Enllaços externs

- País Valencià, poble a poble, comarca a comarca, de Paco González Ramírez, d'on se n'ha tret informació amb el seu consentiment.
- Secció "Poble a poble" del Diari Parlem, d'on s'ha extret informació amb consentiment de l'autor.
- Institut Valencià d'Estadística.
- Portal de la Direcció General d'Administració Local de la Generalitat.
- Web Informació sobre Almàssera.

| Aquest article sobre el País Valencià és un esborrany i possiblement li cal una expansió substancial o una bona reestructuració del seu contingut. Per això, podeu ajudar la Viquipèdia expandint l'article i millorant-hi la qualitat traduint d'altres Viquipèdies, posant textos amb el permís de l'autor o extraient-ne informació.

Obtingut de "http://ca.wikipedia.org../../../a/l/m/Alm%C3%A0ssera.html"

Categories: Viquipèdia:Esborranys del País Valencià | Horta Nord

##### Views

- Article
- Discussió
- Revisió actual

##### Cerca

##### En altres llengües

- English
- Español
- Italiano
- Nederlands
- Português